cyanic-selkie/wikianc huggingface dataset:
Lets
Onder die invloed van die naburige Fins-Oegriese tale soos Estnies plaas Lets die klemtoon op die eerste lettergreep. Die dualis (tweevoud) sowel as die onsydige grammatikale geslag het in Lets verlore geraak (die taal maak wel onderskeid tussen manlike en vroulike woorde).
Die oudste Letse teks is 'n katolieke kategisme van 1585. 'n Jaar later is dit deur 'n lutherse kategisme gevolg. Opvallende elemente in Letse skrif is die strepies bo klinkers wat die lengte aangee.
1902
Die jaar 1902 was 'n gewone jaar wat volgens die Gregoriaanse kalender op 'n Woensdag begin het. Dit was die 2de jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Laura Marano
Laura Marano (gebore 29 November 1995) is 'n Amerikaanse aktrise. Sy is bekend vir haar rolle in die rolprente Alvin and the Chipmunks: The Road Chip (2015), Lady Bird (2017), en The War with Grandpa (2018), en in die televisiereeks Austin & Ally (2011).
Antho gymnazusa
Antho gymnazusa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Antho en tot die familie Microcionidae. Die wetenskaplike naam van die spesie is die eerste keer geldig gepubliseer in 1870 deur Schmidt.
Will Rogers jr.
Will Rogers jr. (20 Oktober 1911 – 9 Julie 1993) was 'n Amerikaanse akteur. Hy was bekend vir sy rolle in die rolprente The Story of Will Rogers (1952), The Eddie Cantor Story (1953), Wild Heritage (1958), en The American Adventure (1982).
Micah Stephen Williams
Micah Stephen Williams (gebore 16 Februarie 1991) is 'n Amerikaanse akteur en assistentregisseur. Hy is bekend vir sy rolle in die rolprent Bruce Almighty (2003) en in die televisiereeks Good Luck Charlie (2010).
Lees
Lees is 'n manier om inligting te verkry uit 'n geskrewe bron. Lees behels om die simbole wat 'n taal uitmaak, te erken. Lees en luister is die twee mees algemene maniere om inligting te verkry. Inligting wat deur lees verkry word kan vermaak insluit, veral wanneer fiksie of humor gelees word.
Lees is die proses om die sin of betekenis van letters, simbole, ens. in te neem, meestal deur sig.
Vir opvoeders en navorsers is lees 'n veelsydige proses wat gebiede soos woordherkenning, ortografie (spelling), alfabetiek, klankleer, fonemiese bewustheid, woordeskat, begrip, vlotheid en motivering behels.
Mense lees meestal vanaf papier, maar daar word ook van rekenaarskerms en ander elektroniese apparate af gelees.
Mense lees gewoonlik vir hulself, maar hulle kan ook hardop lees, byvoorbeeld wanneer hulle inligting aan ander voorlees. Hardoplees kan ook die leser help om te konsentreer op wat gelees word. Proeflees is 'n vorm van lees, met die doel om foute in 'n skryfstuk te vind.
Lees is tipies 'n individuele aktiwiteit wat in stilte gedoen word, alhoewel 'n persoon soms hardop lees vir ander luisteraars; of hardop lees vir eie gebruik, vir beter begrip. Voor die herinvoering van geskeide teks (spasies tussen woorde) in die laat Middeleeue, is die vermoë om stil te lees as taamlik merkwaardig beskou.
As 'n ontspanningsaktiwiteit lees kinders en volwassenes omdat dit aangenaam en interessant is. In die VSA lees ongeveer die helfte van alle volwassenes elke jaar een of meer boeke vir plesier. Sowat 5% lees meer as 50 boeke per jaar. Amerikaners lees meer as hulle: meer onderwys het, vlot en maklik lees, vroulik is, in stede woon en hoër sosio-ekonomiese status het. Kinders word beter lesers wanneer hulle meer van die wêreld in die algemeen weet, en wanneer hulle lees as pret ervaar eerder as nog 'n taak wat uitgevoer moet word.
Lees vs. geletterdheid
Lees is 'n noodsaaklike deel van geletterdheid, maar vanuit 'n historiese perspektief gaan geletterdheid oor die vermoë om beide te lees en te skryf.
Daarbenewens word die term geletterdheid sedert die 1940's dikwels gebruik om kennis of vaardigheid in 'n bepaalde veld te hê (bv. rekenaargeletterdheid, ekologiese geletterdheid, gesondheidsgeletterdheid, mediageletterdheid, kwantitatiewe geletterdheid (syfervaardigheid) en visuele geletterdheid).
Kognitiewe voordele
Om vir plesier te lees is gekoppel aan verhoogde kognitiewe vordering in woordeskat en wiskunde tydens adolessensie. Volgehoue hoë volume lewenslange lees word geassosieer met hoë vlakke van akademiese prestasie.
UTC+08:30
UTC+08:30 was vanaf 1912 tot 1949 die mees oostelike tydsone van die Republiek China en het as Changbaityd bekend gestaan. Dit kom ooreen met die sontyd op die 137° 30'-ste breedtegraad, 8:30 vir GMT. Die naam is afgelei van die Changbaigebergte, wat die grens tussen China en Korea vorm.
Lees
Kognitiewe voordele
Navorsing dui daarop dat lees stresbestuur, geheue, fokus, skryfvaardighede, en verbeelding kan verbeter.
UTC+08:30
Op 15 Augustus 2015 besluit Noord-Korea om die klok 'n halfuur terug te draai om sodoende in UTC+8:30, die sogenaamde Pjongjang-standaardtyd, te val. Hierdie wysiging is tydens hulle 70ste bevrydingsdag deurgevoer.
Lees
Kognitiewe voordele
Die kognitiewe voordele van lees duur voort tot in die midlewe en die senior jare
UTC+08:30
UTC+8:30 is die tydsone vir:
Lees
Skryfstelsels
Om 'n teks te verstaan, is dit gewoonlik nodig om die gesproke taal wat met daardie teks geassosieer word, te verstaan. Sodoende word skryfstelsels van baie ander simboliese kommunikasiesisteme onderskei. Sodra dit gevestig is, verander skryfstelsels oor die algemeen stadiger as hul gesproke eweknieë, en behou dikwels kenmerke en uitdrukkings wat nie meer aktueel is in die gesproke taal nie. Die groot voordeel van skryfstelsels is hul vermoë om 'n volgehoue rekord van inligting uitgedruk in 'n taal te handhaaf, wat onafhanklik van die aanvanklike formuleringshandeling herwin kan word.
UTC+08:30
Eksterne skakels
Huso horario
M Skool
M Skool was 'n "spioenasie akademie bestuur deur die Rooi Leër", c. 1920's.
Twee van sy noemenswaardige deelnemers was Wilhelm Zaisser en Ernst Wollweber, wat later baie invloedryk geword in die intelligensie aktiwiteite van Oos-Duitsland en Wes-Duitsland in die Koue Oorlog.
Tapachula
Tapachula is 'n stad in die suide van die Meksikaanse deelstaat van Chiapas. Die stad het 'n oppervlakte van 303 vk km en het 'n bevolking van 282 420 in 2005 gehad.
Raymond Burr
Raymond Burr (21 Mei 1917 – 12 September 1993) was 'n Amerikaanse akteur en regisseur. Hy was bekend vir sy rolle in die rolprente Rear Window (1954), Godzilla, King of the Monsters! (1956), en Godzilla 1985 (1984), en in die televisiereeks Ironside (1967).
Babez For Breakfast
Babez For Breakfast is 'n album van Lordi wat in 2010 vrygestel is.
Voestalpine
Voestalpine AG is 'n Oostenrykse aandelemaatskappy met wêreldwye belange in die staal- en tegnologiebedryf. Die onderneming, wat sy hoofkwartier in Linz in die deelstaat Opper-Oostenryk het, is in 1995 gevestig en het sy oorsprong in die staalvervaardiger VÖEST, 'n onderneming wat in 1946 as deel van Oostenryk se genasionaliseerde sleutelbedrywe in die nywerheidsektor gestig is.
Voestalpine het belange in 'n vyftigtal lande, met sowat 500 dogterondernemings en aanlegte, en omstreeks 51 600 medewerkers (in 2017/18). Sy aandele word sedert 1995 op die Weense Effektebeurs genoteer. In die fiskale jaar 2017/18 het Voestalpine se omset sowat €12,9 miljard beloop.
Die Suid-Afrikaanse dogteronderneming voestalpine VAE SA (Pty) Ltd het sy hoofkwartier in die nywerheidsgebied van Isando in Gauteng, met strategiese sake-eenhede in Isando (tot 2017/18 in Bloemfontein) en Kimberley.
Vanessa Marano
Vanessa Marano (gebore 31 Oktober 1992) is 'n Amerikaanse aktrise en vervaardiger. Sy is bekend vir haar rolle in die televisiereekse Dexter (2006), Switched at Birth (2011), en Silicon Valley (2014).
Dantumadiel
Dantumadiel (die amptelike, Wes-Friese naam; die Nederlandse naam is Dantumadeel) is 'n munisipaliteit in die Nederlandse provinsie Friesland, met 'n bevolking van sowat 19 000 in 2021 en 'n oppervlakte van sowat 88 km². Die administratiewe setel is in Damwâld.
Plekke
Die Wes-Friese naam is die amptelike naam.
El Paso
El Paso [ɛlˈpæsoʊ] is 'n groot stad in die suidweste van die Verenigde State wat op 8 Desember 1659 deur Spanjaarde onder Fray García de San Francisco as Presidio Paso del Norte gestig is. Die stad het 'n bevolking van 649 121 en 2 031 319 in die metropolitaanse gebied Ciudad Juárez/El Paso in 2010 gehad, met 'n oppervlakte van 648,8 km². Dit is die administratiewe hoofstad van El Paso County.
Die stad is geleë in die buitenste weste van die Amerikaanse deelstaat Texas aan die Grens met die Meksikaanse deelstaat Chihuahua in die suide en Nieu-Meksiko in die noorde. El Paso is die enigste stad in Texas wat die tydsone UTC-07:00 en UTC-06:00 in die somer soos Arizona, Colorado en Nieu-Meksiko gebruik.
Die stad lê aan die grens met Meksiko naby Ciudad Juárez en word sedert die Amerikaanse oorwinning in die oorlog teen Meksiko in 1848 deur die Rio Grande van die suidelike susterstad geskei.
Sedert die stigting van die NAFTA met Kanada en Meksiko op 1 Januarie 1994 het die stad 'n demografiese afname ervaar, veral ná die suidelike susterstad Ciudad Juárez.
Waterval
'n Waterval is 'n geologiese formasie in 'n rivier of stroom waar die water se vloei deur 'n skerp hoogteverskil onderbreek word en na benede stort. Watervalle ontstaan as gevolg van erosie as die water oor 'n harder gesteentelaag vloei. Die daaropvolgende laag sal vinniger erodeer, wat mettertyd die val in hoogte veroorsaak. Watervalle ontstaan gewoonlik terwyl 'n rivier nog jonk is.
Watervalle is gewoonlik 'n trekpleister vir toeriste en word as een van die mooiste natuurverskynsels beskou. Die val van die water veroorsaak ook 'n dreuning wat al as musiek beskryf is.
Die hoogste waterval in die wêreld is die Angel Falls in Venezuela, waar die water 979 meter na benede val. Die tweede hoogste waterval, die Tugelawaterval, is in die Drakensberge in Suid-Afrika geleë.
Rissik (kiesafdeling)
Rissik was 'n kiesafdeling in Transvaal vir die Suid-Afrikaanse Volksraad en die Transvaalse Provinsiale Raad vanaf die eerste algemene verkiesing ná Uniewording in 1910 tot 1994. Dit het die Pretoriase voorstede Arcadia en Sunnyside ingesluit.
Antho inconspicua
Antho inconspicua is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Antho en tot die familie Microcionidae. Die wetenskaplike naam van die spesie is die eerste keer geldig gepubliseer in 1972 deur Desqueyroux.
Stephen Burrows
Stephen Burrows is 'n Amerikaanse akteur, regisseur, en skrywer. Hy is bekend vir sy rol in die rolprent Chump Change (2000).
1901
Die jaar 1901 was 'n gewone jaar wat volgens die Gregoriaanse kalender op 'n Dinsdag begin het. Dit was die 1ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Oppervlakmontering
Oppervlakmontering is 'n metode wat gebruik word om elektroniese komponente op 'n gedrukte stroombaan te monteer, sonder die gebruik van verbindingsdrade wat in die tradisionele metode van deurgatmontering gebruik word. Die elektroniese komponente wat in oppervlakmontering gebruik word, word oppervlak-gemonteerde komponente of oppervlak-gemonteerde toestelle (OGT's) genoem. Die Engelse benaming vir oppervlakmontering is Surface Mount Technology (SMT).
Geskiedenis
Oppervlakmontering het ontstaan in die Verenigde State van Amerika in die laat 1960's. Hierdie tegnologie was aanvanklik slegs gebruik vir ontwikkelingswerk in die militêre industrie in die VSA. Later in die 1960's het 'n Europese maatskappy, Philips, 'n klein oppervlakmontering geïntegreerde stroombaan ontwikkel vir die gebruik in horlosies. Vroeg in die 1970's het Japan begin om oppervlakmontering te gebruik in die vervaardiging van sakrekenaars. Oppervlakmontering het later in die 1970's baie populêr geword in die vervaardiging van elektroniese verbruikersware in Japan. In die 1980's het die gebruik van oppervlakmontering wêreldwyd toegeneem in die vervaardiging van hoë volume produkte soos telekommunikasie produkte en digitale rekenaars. Vandag word oppervlakmontering wêreldwyd op groot skaal gebruik vir die vervaardiging van 'n groot verskeidenheid van elektroniese produkte soos byvoorbeeld digitale kameras, selfone, en televisies.
Die oppervlakmonteringsproses
Die oppervlakmonteringsproses is 'n geoutomatiseerde proses om oppervlakgemonteerde komponente of oppervlakgemonteerde toestelle op 'n gedrukte stroombaan te monteer en te soldeer. Die proses het 3 stappe:
Mies Bouwman
Maria Antoinette (Mies) Bouwman (31 Desember 1929 in Amsterdam – 26 Februarie 2018 in Elst (Utrecht)) was 'n bekende Nederlandse televisie-aanbieder.
Wiener Zentralfriedhof
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Mies Bouwman
Bouwman was die eerste televisie-omroeper van die KRO, en het baie televisieprogramme soos In die Hoofrol, Open die Dorp, Mies en Skene en Eén van die Agt aangebied.
Wiener Zentralfriedhof
Ligging
Distrik Simmering
Wene, Oostenryk
Opening
1 November 1874
Oppervlakte
2,5 km² (250 hektaar)
Permanente grafte
330 000
Steeds in gebruik Die Wiener Zentralfriedhof ("Sentrale Begraafplaas van Wene") is die grootste begraafplaas in die Oostenrykse hoofstad Wene wat as laaste rusplek vir aanhangers van alle gelowe dien. Die dodeakker, een van die grootstes in Europa wat 2,5 km² met 330 000 permanente grafte beslaan, is tegelykertyd 'n parklandskap wat met sy ryk fauna en flora as ontspanningsterrein by hoofstadbewoners en toeriste gewild is. 'n Groot aantal eregrafte vir bekende persoonlikhede en geboue in die Jugendstil maak van die Wiener Zentralfriedhof, wat in 1874 geopen is, een van die mees besoekte besienswaardighede in Wene.
Ligging
Anders as wat die naam aandui, is die Wiener Zentralfriedhof nie in die Weense middestad geleë nie, maar aan die suidoostelike stadsrand gevestig – in Simmering, 'n nedersetting wat in 1874 nog nie deel uitgemaak het van die stadsgebied nie en eers in 1892 by Wene ingesluit is. Die begraafplaas – een van 'n vyftigtal in die Oostenrykse hoofstad – vervul nogtans 'n sentrale funksie as die grootste dodeakker in Wene, met grafkoste wat aansienlik laer is as op ander, meer sentraal geleë begraafplase met beperkte kapasiteite.
Simmering se hoofstraat, die belangrikste verkeersaar in die distrik, bied maklike toegang tot die begraafplaas. In die onmiddellike omgewing van die Wiener Zentralfriedhof het talle klipmesselaars, bloemiste en ander besighede, wat dienste in die begraafplaas lewer, hul bedrywe gevestig. Alhoewel die begraafplaas tussen die besige hoofstraat en die spoorlyn, wat die Weense middestad met die lughawe in Schwechat verbind, geleë is, word die uitgestrekte terrein grotendeels teen verkeersgeraas beskerm. Dit is nogtans reg onder een van die vlugroetes na die nabygeleë lughawe geleë, met talle vliegtuie wat op 'n lae hoogte invlieg.
Michael K. Williams
Michael K. Williams (gebore 22 November 1966) is 'n Amerikaanse akteur en vervaardiger. Hy is bekend vir sy rolle in die rolprente 12 Years a Slave (2013) en Assassin's Creed (2016), en in die televisiereekse The Wire (2002) en Boardwalk Empire (2010).
Mutalerivier
Die Mutalerivier is 'n belangrike takrivier van die Levuburivier in die verrenoordooste van die Limpopoprovinsie van Suid-Afrika.
Gilbert Roland
Gilbert Roland (11 Desember 1905 – 15 Mei 1994) was 'n Amerikaanse akteur en skrywer. Hy was bekend vir sy rolle in die rolprente She Done Him Wrong (1933), King of the Bandits (1947), The Bad and the Beautiful (1952), en Cheyenne Autumn (1964).
Witmoerbei
Die Witmoerbei (Morus alba) is 'n indringerplant en 'n groot, bladwisselende en bosserige boom met neerhangende buitetakke. Die boom word tot 15 m hoog en groei aan stroomoewers en woudrande. Die enkelvoudige blare is ovaal, blink en het 'n skerp punt. Die are is duidelik op die blaar, dit is heldergroen aan die bokant en ligter aan die onderkant. Die groenerige blommetjies verskyn in are gedurende September tot Oktober. Die vrugte is silindries en kan rooi, wit of pers wees. Voëls eet graag die vrugte en versprei so die saad. Die boom is inheems aan China en Japan, waar dit deel van die sybedryf is.
Jonker Afrikaner
Jonker Afrikaner of |Hara-mûb (Rooisand naby Tulbagh, ongeveer 1785 – Okahandja, 18 Augustus 1861) was die vierde kaptein van die Oorlam-Afrikaners. Tydens sy beste jare was hy die magtigste man in die huidige Namibië en was hy die stigter van sy hoofstad Windhoek.
Hy volg sy vader Jager Afrikaner in 1823 op as kaptein van die Nama. Ná sy dood is hy deur sy seun Christiaan Afrikaner opgevolg.
Biografie
Jonker is op die grens van die Nederlandse Kaapkolonie gebore en het sy vader Jager Afrikaner as kaptein opgevolg na sy dood in 1823. Daardie jaar het hy sy pa se nedersetting verlaat en saam met drie broers en sowat 300 volgelinge vertrek na wat nou sentraal-Namibië is. Hier het hy 'n alliansie met die Nama-stam Kai||khaun gevorm as 'n verdediging teen die vyandige Herero-stamme.
In die vroeë 1830's het Jonker, danksy die militêre oorheersing van die Oorlam, 'n groot deel van Namibië beheer. In 1838 vestig hy hom in Windhoek, op die grens tussen die gebiede van die Nama en die Herero. In 1840 bou hy 'n kerk in Windhoek met sitplek vir meer as 500 mense. In 1842 het die Rynse sendelinge Carl Hugo Hahn en Franz Heinrich Kleinschmidt aangekom en hulle in die nedersetting gevestig, wat reeds meer as 1 000 mense getel het.
Jonker het paaie laat bou om tolgeld uit te skakel en koloniale handel na Hereroland te reguleer. Hy het gereeld klopjagte op die Herero gedoen om vee te vang, wat hy later vir wapens, ammunisie, klere en gereedskap verkoop het.
Op Oukersaand 1842 het Jonker vrede gemaak met die Herero-hoofman Tjamuaha. Omdat die veediefstalle geëindig het, het Jonker sy hoofbron van inkomste verloor. Omdat die Rynse sendelinge te veel met sy beleid ingemeng het, het hy hulle deur die Wesleyaanse sendelinge Richard Haddy en Joseph Tindall laat vervang. Hahn en Kleinschmidt vertrek na Okahandja en begin om die stamme te verdeel. In Maart 1846 het Jonker die vredesverdrag verbreek en die aanvalle op die Herero hervat.
Uit vrees om beheer oor die Herero te verloor, het Jonker die Okahandja-sendingstasie in Augustus 1850 vernietig. In 1853 het hy baie aanvalle op die Herero uitgevoer en die Rynse sendelinge uit Namibië verdryf. Die volgende jaar het hy na Okahandja verhuis en voortgegaan om die Herero's te teister tot hul nederlaag in 1857. Intussen het verskeie Nama-stamme teen Jonker gedraai, maar op 9 Januarie 1858 is oorlog afgeweer met die ondertekening van 'n vredesverdrag. Hierna het Jonker sy pyle op die Ovambo in die noorde gerig.
Geleidelik het Jonker sy heerskappy oor Namibië aan Europese sendelinge en handelaars verloor. Hy is op 18 Augustus 1861 in Okahandja aan 'n infeksie dood en is opgevolg deur sy seun Christiaan Afrikaner. Op 16 Januarie 1950 is sy graf onthul as die land se eerste nasionale monument.
Antho karykina
Antho karykina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Antho en tot die familie Microcionidae. Die wetenskaplike naam van die spesie is die eerste keer geldig gepubliseer in 1927 deur De Laubenfels.
Stephanie March
Stephanie March (gebore 23 Julie 1974) is 'n Amerikaanse aktrise. Sy is bekend vir haar rolle in die rolprente Mr. & Mrs. Smith (2005) en The Invention of Lying (2009), en in die televisiereekse Law & Order: Special Victims Unit (1999) en Grey's Anatomy (2005).
Palmer Williams jr.
Palmer Williams jr. is 'n Amerikaanse akteur. Hy is bekend vir sy rolle in die rolprente Madea's Big Happy Family (2011), Comeback Dad (2014), Soul Damage (2017), en Fatima (2018).
R527 (Suid-Afrika)
Die R527 is 'n streeksroete wat die R36-provinsiale pad noord van die Abel Erasmuspas met die R40-provinsiale pad by Hoedspruit verbind.
Verenigde Rugbykampioenskap
Die Verenigde Rugbykampioenskap is ’n jaarlikse rugbykompetisie met spanne van Ierland, Italië, Skotland, Suid-Afrika en Wallis. Die toernooi is een van die drie hoof- professionele toernooie in Europa (naas die Engelse Premierskap en die Franse Top 14) en die suksesvolste spanne in hierdie toernooi ding mee om die Europese Rugbykampioenbeker.
Die eerste seisoen van die toernooi, 2001-’02, het bekend gestaan as die Keltiese Liga en het bestaan uit spanne van Ierland, Skotland en Wallis. Aan die begin van die 2010-’11-seisoen is die toernooi van tien na twaalf spanne uitgebrei om twee Italiaanse spanne te inkorporeer. Die naam “Pro12” is in 2011 aanvaar om aan te dui dat spanne buite die Keltiese nasies nou ook aan die toernooi deelneem. In 2017 is aangekondig dat twee Suid-Afrikaanse spanne ook aan die toernooi deelneem.
Spanne
Die toernooi is gebaseer op streeks-/provinsiale verteenwoordiging van deelnemende lande, behalwe vir Treviso wat die stad Treviso self verteenwoordig. Benetton Treviso is weens sy lang geskiedenis gekies nadat ’n projek om ’n tweede streekspan, Praetorians Roma, saam te stel, misluk het.
Italiaanse deelname sedert 2010-’11
In November 2008 het die raad van die Keltiese Liga vergader om die moontlikheid van Italiaanse deelname te bespreek; Roger Lewis, uitvoerende hoof van die Walliese Rugbyunie, het genoem dat die toernooi positief was oor Italiaanse deelname. Na ’n raadsvergadering van die Italiaanse Rugbyfederasie (FIR) op 19 Desember 2008 waar voorstelle ter verbetering van Italiaanse rugby bespreek is, het die FIR aangekondig dat ’n voorstel vir deelname aan die Keltiese Liga ingedien sou word. Die FIR had twee moontlikhede – skryf vier bestaande Italiaanse klubs vanuit die Nasionale Kampioenskap van Uitnemendheid vir die Liga in; of skep twee spanne uit spelers wat kwalifiseer om vir Italië te speel.
Op 18 Julie 2009 het die FIR aangekondig dat Aironi en Pretoriani Roma met aanvang van die 2010-’11-seisoen in die Keltiese Liga sou speel – Benetton Rugby Treviso en Duchi Nord-Ovest het nie in hul botte geslaag nie. Pretoriani sou in Rome gebaseer wees met die Stadio Flaminio as tuisveld, terwyl Aironi in Viadana gebaseer sou wees met sommige wedstryde wat in Reggio Emilia sou plaasvind. Op 2 Oktober 2009 het die FIR egter voorgestel dat Benetton Treviso in die plek van Pretoriani Roma deelneem.
Op 28 Januarie 2010 het die FIR verklaar dat hy aan die onderhandeling onttrek het, weens die waarborgbedrag van €3-miljoen wat deur die Keltiese Liga gevra is as hoofrede. Teen 7 Februarie het die Italiaanse klubs egter die nodige befondsing bekom. Teen 8 Maart 2010 is ’n ooreenkoms waarin Aironi en Benetton Treviso tydens 2010-’11 aan die Keltiese Liga sou deelneem, gefinaliseer. Die spanne is ook ’n plek in die Heinekenbeker gewaarborg.
Teen die einde van die 2011-’12-seisoen was Aironi as streekspan egter nie meer beskikbaar vir deelname aan toekomstige kompetisies nie, omrede hulle op 6 April 2012 weens finansiële redes ’n voortganglisensie geweier is. Hulle is deur Zebre vervang.
Vorige spanne
Notas:
Ander lande
Benewens die suksesvolle onderhandeling met Italië, is gesprekke op onderbroke basis met Suid-Afrika gevoer oor moontlike uitbreiding van die Pro12. ’n 24-span Reënboogbeker met 11 Keltiese, 9 Suid-Afrikaanse en 4 Italiaanse spanne is in 2005 aangekondig, Maar die idee is weens finansiële redes aan Europese kant en leierskapveranderinge in die Suid-Afrikaanse Rugbyunie (SARU), laat vaar.
London Welsh het in 2006 belangstelling getoon in aansluiting by die Keltiese Liga indien promosie en relegasie uit die Engelse Premierskap verwyder sou word. <!-- In
In February 2009, South Africa was rumoured to be negotiating entry of its current Super Rugby teams into the Celtic League, to take effect when the media contract between SANZAR and News Corporation expires after the 2010 season; these rumours were immediately denied by SA Rugby, the commercial arm of SARU. In the end, nothing came of these rumours, and the competition remains a strictly European affair.
In a 2016 interview with The Irish Times, IRFU CEO Philip Browne indicated that the Pro12 was seriously considering establishing a US franchise on the country's Atlantic coast in the near future, seeing the recent growth of the sport in the US as an opportunity to help close some of the financial gap between Pro12 and Europe's two major domestic leagues, the English Premiership and France's Top 14. Browne added that Pro12 was also looking to expand further into Continental Europe by teaming with major association football clubs, some of which already have rugby sections.
In August 2016, Pro12 officials began talks with the unions of both Canada and the United States about expansion before the end of the decade, with interest in putting teams on the east coasts of both countries. In September 2016, it emerged that Vancouver and Houston may be target cities, primarily due to weather considerations, though the distance from the other teams may make that more of a challenge.
Poedoe
Die poedoe is ’n genus takbokke van Suid-Amerika met twee spesies. Hulle is die kleinste van al die takbokke.
Beskrywing
duimnael|links|190px|’n Suidelike poedoe-ram. Die naam Pudu is in 1850 gekies as die naam van die genus. Dit kom van die Suid-Chileense inheemse woord "pudú". Daar is twee spesies: die noordelike poedoe (Pudu mephistophiles) van Colombia, Ecuador en Peru en die suidelike poedoe (Pudu puda) van Suid-Chili en Suidwes-Argentinië.
Hulle is die heel kleinste takbokke. Hul hoogte wissel tussen 32 en 44 cm en hulle is tot 85 cm lank. Albei word (in 2015 nog) as "kwesbaar" geklassifiseer deur die Internasionale Unie vir die Bewaring van die Natuur (IUBN).
Habitat
Die poedoe kom voor in die gematigde reënwoude van Suid-Amerika waar die digte bosse en bamboes beskerming bied teen roofdiere. Die klimaat van die poedoe se verspreidingsgebied bestaan uit twee seisoene: ’n klam, matige winter en ’n droë somer. Die reënval in dié streke van Argentinië en Chili wissel tussen 2 en 4 m per jaar.
United Coffee
United Coffee is een van Europa se grootste koffieroosters. Dit vervaardig en versprei 'n wye verskeidenheid van koffie, koffie masjiene en verwante dienste deur middel van die kleinhandel en buitenshuis verspreiding kanale, insluitend hotelle, restaurante en kafees. Die maatskappy is gebaseer in Genève, Switserland.
Poedoe
Habitat
Poedoes word bedreig deur die vernietiging van hul reënwoudhabitat. Die gebiede word ontboom vir menslike ontwikkeling, beesboerdery, landbou en eksotiese boomplantasies. Hulle word ook op paaie doodgery en onwettig uitgevoer. Verder word hulle met spesiaal opgeleide jaghonde gejag.
United Coffee
Maatskappy
United Coffee is in 1818 gestig. Hulle het nou byna 1000 mense in diens en rooster meer as 60,000 ton van koffie per jaar. Die maatskappy koop 1% van die wêreld se totale koffie uitvoere per jaar. Die maatskappy is 'n markleier binne die private etiket en enkele gedeelte koffie sektor en die besit van die kleinhandel en buitenshuis handelsmerke soos Grand Café, Templo, Rosca, en Smit & Dorlas. Dit verskaf ook aan 'n paar van Europa se voorste kosdiens maatskappye, insluitend die Metro, McDonald's en duisende van die plaaslike kafees en restaurante.
United Coffee is gewy aan die werk met internasionaal erkende gedragskodes, insluitend Regverdige handel, Reënwoud Alliansie en UTZ Certified en is 'n Europese leier in volhoubare koffie.
Poedoe
Habitat
Die onlangs ingevoerde edelherte ding met die poedoe mee om kos. Mak honde val ook poedoes aan en dra parasiete aan hulle oor. Poedoes is baie vatbaar vir siektes soos verskeie soorte wurms.
United Coffee
Maatskappy
Gerugsteun deur middelmark-private-ekwiteitsfonds, CapVest, United Coffee is 'n leidende rooster oor ses Europese lande: Frankryk, Duitsland, Nederland, Spanje, Switserland en die Verenigde Koninkryk.
Geskiedenis
Die geskiedenis van die United Coffee dateer terug na 1818 toe 'n klein winkel rooster, Mnr Sweens en sy familie, die maatskappy gestig, dan genoem Drie Mollen, in 's-Hertogenbosch (van den Bosch) in die suide van Nederland. Teen die laat 1900's, het Drie Mollen begin om sy gesigheid  in 'n internasionale koffierooster te ontwikkel.
Teen die 1990's, vyf voorste tee en koffie maatskappye het by die oorspronklike stigterslede Sweens familie en die besigheid voortgegaan om te groei en te ontwikkel.
In 2008, het CapVest, die private ekwiteitsfonds, Drie Mollen gekoop. In Maart 2010, was die maatskappy United Coffee gebrandmerk, en sy hoofkantoor is verskuif uit Nederland na Genève.
Bill Burrud
Bill Burrud (12 Januarie 1925 – 12 Julie 1990) was 'n Amerikaanse akteur en vervaardiger. Hy was bekend vir sy rolle in die rolprente Captains Courageous (1937), The Man in Blue (1937), Idol of the Crowds (1937), en It Happened in Hollywood (1937).
Toerisme
Die woord toerisme het 'n wye betekenis. Dit het meestal te doen met mense se besoek aan 'n plek van belang, gewoonlik nadat daarheen gereis is, welke geval dit plaaslik of internasionaal is.
Verder moet die gesondheid van die indiwidu reis toelaat, en moet daar 'n persoonlike motivering wees om te reis. Die meeste lande het 'n aantal beperkende voorwaardes aan buitelandse reise, soos bv. voorkomende inentings en bewys van genoegsame persoonlike fondse (geld) om selfversorgend te wees in die vreemde land.
Ekonomie
Toerisme vorm 'n baie belangrike deel van die ekonomie van sommige lande, tot só 'n mate dat die besoekplekke of streek nie kan voortbestaan sonder die geldelike steun van toeriste nie. Voorbeelde hiervan is Spanje, Griekeland, Turkye, Siprus en Egipte. Toerisme kan ingrypende gevolge hê vir die lewe situasie van die plaaslike bevolking.
Toerisme behels die reis vir ontspanning, kultuur, godsdiens, familiebesoek of besigheid, gewoonlik vir 'n beperkte duur. Toerisme word algemeen geassosieer met internasionale reis, maar kan ook verwys na die reis binne dieselfde land na 'n ander plek. Die Wêreldtoerisme-organisasie (WTO) definieer toeriste as mense wat "reis na en verblyf opneem in plekke buite hul gewone omgewing, vir nie meer as een opeenvolgende jaar nie, vir ontspanning, besigheid en ander doeleindes". Die WTO is die VN-organisasie vir toerisme en die bevordering daarvan.
Wêreldtoerisme
Toerisme is 'n gewilde globale ontspanning. Toerisme kan binnelands of internasionaal wees, en internasionale toerisme het beide inkomende en uitgaande implikasies op die betalingsbalans 'n land. Tans is toerisme 'n groot bron van inkomste vir baie lande, en beïnvloed die ekonomie van beide die bron- en die gasheerland, in sommige gevalle is dit van kardinale belang vir die land.
Toerisme het onder 'n ernstige ekonomiese verlangsaming gely tydens die resessie van die laat-2000's, en met die uitbreek van die H1N1 griepvirus, maar het stadig herstel. Internasionale toerisme-ontvangste (die reisitem in die betalingsbalans) het gegroei tot VS$ 1,03 miljard (€740 miljard) in 2011, wat ooreenstem met 'n toename in reële terme van 3,8% vanaf 2010. Internasionale toeriste-aankomste oortref die mylpaal van 1 miljard toeriste wêreldwyd vir die eerste keer in 2012, dieselfde jaar waarin China die grootste besteder in wêreldwye internasionale toerisme was met VS$ 102 miljard, en oortref daarmee Duitsland en die Verenigde State. China en ontluikende markte soos Rusland en Brasilië se toerismebesteding het aansienlik toegeneem teenoor die vorige dekade.
Stand van navorsing
Inskripsies, soos agtergelaat deur gewone Augusteïese reisigers en toeriste, gooi lig op die alledaagse toeristelewe en getuig van toeriste se drang om leesbare dokumentasie en merke van hul toere op steen aan te bring. Baie van dié soort merke van Romeinse toeriste word in Egipte aangetref, soos "Ek, Gaius Numidius Eros, was hier in Caesar se jaar 28, tydens my terugkeer uit Indië, in die maand Phamenoth" of "Ek, Lysa, slawin van Publius Annius Plocannus, het hier in Caesar se jaar 35 aangekom".
Konsepte en terminologie
Een van die terme, waarmee in Latyn na 'n toeris of reisiger verwys word, is peregrinator ('n samestelling van per "deur" en ager wat hier die betekenis van "land" het - dus iemand wat 'n langer reis deur verskillende lande onderneem het, en nie net 'n uitstappie nie). Dié substantief is uitsluitlik oorgelewer in sy manlike vorm en weerspieël sodoende die werklikheid van 'n samelewing waarin die groot meerderheid toeriste mans was, met uitsondering van enkele welgestelde weduwees of ander finansieel onafhanklike vroue. Opvallend is die dubbelsinnigheid van peregrinare, die werkwoord waarvan dit afgelei is, wat enersyds vertaal kan word as "'n reis onderneem" of "na die buiteland gaan" (so onder meer in Cicero se Brutus 13, 51), maar ook as "'n vreemdeling wees" (soos in Cicero se De Finibus 3, 12, 40).
Woordeboeke gee insig oor hoe dié begrippe deur Romeinse skrywers gebruik is en hoe hulle in moderne tale soos Engels en Duits weergegee kan word. As voorbeelde dien hier die eerste uitgawe van die Oxford Latin Dictionary en Albert Martin se aanlyn-woordeboek Latyn-Duits. Ingesluit hierby is die adjektief peregrinus en die substantief peregrinus.
Riebeeckstad
duimnael|links|150px|Jan van Riebeeck uit die skildery De Stichter deur E.C. Godée Molsbergen. Riebeeckstad is 'n voorstad van Welkom in die Vrystaatse Goudveld en is 5 km oos van Welkom se middestad.
Geskiedenis
Die voorstad is in 1955 gestig, ontwikkel as 'n satellietdorp en genoem na Jan van Riebeeck. Dit is ontwikkel vir welgesteldes wat verkies het om nie tussen die skagtorings van Odendaalsrus, Allanridge of Welkom te woon nie.
1900
Die jaar 1900 was 'n gewone jaar wat volgens die Gregoriaanse kalender op 'n Maandag begin het. Dit was die 100ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad.
Antho karyoka
Antho karyoka is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Antho en tot die familie Microcionidae. Die wetenskaplike naam van die spesie is die eerste keer geldig gepubliseer in 1945 deur Dickinson.
Vierkante myl
Die vierkante myl (afgekort vk. m.) is 'n Imperiale en Amerikaanse eenheid om 'n oppervlak gelykstaande aan die area van 'n vierkant van een myl te meet. Dit moet nie verwar word met myl vierkant (myl kwadraat/tweedemagsmyl) nie, wat verwys na die getal myl wat aan elke sy teenwoordig is. Byvoorbeeld: 20 myl vierkant (20 × 20 myl) sal gelykstaande wees aan 400 vierkante myl.
Een vierkante myl is gelyk aan:
Olive Schreiner-prys
Die Olive Schreiner-prys is 'n literêre prys wat jaarliks deur die English Academy of Southern Africa aan nuwe skrywerstalente uit Suider-Afrika toegeken word. Die prys is vernoem na die Suid-Afrikaanse skryfster Olive Schreiner. Die prys is tussen 1961 en 1970 deur die Suid-Afrikaanse Akademie vir Wetenskap en Kuns toegeken waartydens dit as die Olive Schrinerprys vir Engelse Letterkunde bekend gestaan het. Dit is toegeken vir 'n oorspronklike bellettristiese werk in Engels deur ’n Suid-Afrikaner of Rhodesiër gelewer en in Suid-Afrika of Rhodesië uitgegee. Die prys is in 1972 aan die English Academy of South Africa oorgedra en staan sedertdien bekend as die Olive Schreiner-prys. Die prysgeld is deur Shell (SA) geskenk.
R528 (Suid-Afrika)
Die R528 is 'n streeksroete wat die R71-provinsiale by Haenertsburg met die R71-provinsiale pad by Tzaneen verbind. Dit is effektief parallel met die R71.
Stephen Tyrone Williams
Stephen Tyrone Williams is 'n Amerikaanse akteur. Hy is bekend vir sy rolle in die rolprente Children of God (2010) en Da Sweet Blood of Jesus (2014), en in die televisiereeks Person of Interest (2011).
Pesach Burstein
Pesach Burstein (15 April 1896 – 6 April 1986) was 'n Amerikaanse akteur. Hy was bekend vir sy rolle in die rolprent Girls' Paradise Eilat (1964) en in die televisiereeks De Mike Burstyn show (1978).
Teal Marchande
Teal Marchande (gebore 11 Januarie 1963) is 'n Amerikaanse aktrise. Sy is bekend vir haar rolle in die rolprent ''Kraa! The Sea Monster (1998) en in die televisiereeks Kenan & Kel'' (1996).
Howard Rollins
Howard Ellsworth Rollins Jr. (17 Oktober 1950 – 8 Desember 1996) was 'n Amerikaanse akteur. Hy was bekend vir sy rolle in die rolprente Ragtime (1981) en A Soldier's Story (1984), en in die televisiereekse American Playhouse (1981) en In the Heat of the Night (1988).
Antho kellyae
Antho kellyae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Rietspruit (Mpumalanga, lat -26,18, long 29,22)
Die Rietspruit is 'n spruit wat in Mpumalanga in Suid-Afrika vloei.
Die Rietspruit vloei stroomaf in die Rietspruitdam op die steenkoolmynvelde naby Kriel. Net onder die dam se uitloop staan die rivier gepas bekend as die Steenkoolspruit, wat noorwaarts loop om by die Olifants aan te sluit
Gedrukte stroombaan
'n Gedrukte stroombaan word gebruik vir die montering van elektroniese komponente. Dit dien as 'n basis waarop elektroniese komponente gemonteer word, en huisves ook die elektriese verbinding tussen die komponente.
Geskiedenis
Frank J. Sprague het in 1904 reeds 'n idee gehad om 'n gedrukte stroombaan te ontwikkel om punt-tot-punt bedrading te vervang. As vakleerling het Sprague die idee met sy mentor, Thomas Edison bespreek, en hulle het besluit om te eksperimenteer met die silwerreduseringsmetode, wat gebruik word in die vervaardiging van spieëls, asook met die druk van grafietpasta op papier.
Op 2 Maart 1925 het Charles Ducas die eerste gedrukte stroombaan in die VSA gepatenteer. Sy patent was gebaseer op die montering van metaalgeleiers op isoleermateriaal, om die vervaardiging van elektriese toestelle te vereenvoudig. Ducas het 'n stensil gebruik om repies van geleidende pasta op 'n isoleermateriaal mee af te druk. Na die verwydering van die stensil was 'n elektrolitiese metaalafsettingsmetode gebruik om die repies van geleidende pasta mee te versterk. Hierdie ontwikkeling het die vervaardiging van elektriese toestelle aansienlik vereenvoudig.
Die grootste deurbraak in die ontwikkeling van die moderne gedrukte stroombaan was egter in die 1940's deur Paul Eisler. Eisler het voorgestel het dat 'n isoleermateriaal met koper geklee word, waarna 'n weerstandmateriaal op die koper gedruk word, en die onnodige koper dan weggeëts word. Eisler het ook voorgestel dat ogies gebruik word om die twee kante van 'n gedrukte stroombaan te verbind. Eisler word dikwels beskou as die vader van die gedrukte stroombaan.
Tussen 1953 en 1955 het Motorola die elektroplateringsmetode ontwikkel, wat dit moontlik gemaak het om die twee kante van 'n gedrukte baan te verbind sonder die gebruik van ogies.
Die gebruik van gedrukte stroombane het aansienlik toegeneem in die 1960's, a.g.v. 'n toename in elektroniese verbruikersware, en die vervaardiging daarvan is geoutomatiseer.
Antigeen
'n Antigeen (Grieks: anti= teen + gennan = vorm) is enige ligaamsvreemde stof wat na inokulasie in die liggaam in staat is om aanleiding te gee tot die vorming van antiliggame. Die is 'n stof wat 'n immuunrespons stimuleer. Antigene is gewoonlik proteïene of polisakkariede, maar kan enige tipe molekule wees, insluitend klein molekule (haptene) wat gebind is aan 'n draer-proteïen.
Robert Schumann
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Robert Schumann
Duitse komponis en pianis
Handtekening
Musikale stroming
Beduidende werke
Kinderszenen op. 15
Klavierkonsert op. 54 ''Sinfonie Nr. 3 ("Die Rheinische")''
Robert Schumann (8 Junie 1810, Zwickau – 29 Julie 1856, Endenich naby Bonn) was 'n Duitse Romantiese komponis en pianis.
Schumann het klavierlesse by Friedrich Wieck, die vader van sy latere vrou Clara Schumann, geneem en in 1834 saam met J. Knorr, L. Schuncke en Friedrich Wieck die Neue Zeitschrift für Musik ("Nuwe tydskrif vir musiek") gestig. Tot 1844 was hy as redakteur van dié tydskrif werksaam. Vanaf 1843 het hy as leraar onderwys in musikale komposisie gegee, aanvanklik in Leipzig, daarna tussen 1844 en 1850 in Dresden waar hy die Deutsche Tonkünstlerverein in die lewe geroep het. In 1850 is hy as stedelike musiekdirekteur in Düsseldorf aangestel.
Hy het sy musikale opleiding op 6-jarige leeftyd begin en toe hy 12 jaar oud was, het hy sy eerste komposisie – 'n toonsetting van Psalm 150 – gelewer. Hy het benewens sy musikale talente ook literêre aanleg getoon.
Tussen 1837 en sy huwelik in 1840 het Schumann 'n vrugbare skeppingstydperk beleef en 'n aantal verbeeldingryke klavierwerke het die lig gesien, insluitende die Davidsbündlertänze (Die Davidsbündler- danse"), opus 6 (1837), Kinderszenen ("Kindertonele"), opus 15 (1838), en Kreisleriana, opus 16 (1838). In 1840 het Schumann hom weer tot die kunslied gewend en in daardie jaar het hy onder meer Dichterliebe ("Digtersliefde") en Frauenliebe und Leben ("Vroueliefde en die lewe") en ŉ aantal afsonderlike liedere gekomponeer.
Met die aansporing van Clara het Schumann meer orkesmusiek begin komponeer en in 1841 is sy Eerste Simfonie in Leipzig onder leiding van Felix Mendelssohn uitgevoer. Die Klavierkonsert in A-mineur is in 1845 voltooi en nog 3 simfonieë is tussen 1845 en 1851 voltooi. Vroeg in 1854 het Schumann oor 'n ooraandoening en oor klankillusies begin kla, en in Februarie 1854 het hy versoek dat hy in 'n inrigting vir kranksinniges opgeneem word. Hy is op 29 Julie 1856 daar oorlede.
Waardering
Schumann was by uitstek kleinkunsskepper, wat veral vir sy kunsliedere en die korter klavierwerke bekend is. Sy langer werke was dikwels minder geslaag, maar in die Vierde Simfonie, die Klavierkonsert en die Manfred-ouverture het hy groot hoogtes bereik. Sy invloed op sy tydgenote en ook op latere komponiste was belangrik.
Neuf-Brisach
Neuf-Brisach ([nœ(f)bʁizak]; Duits: Neubreisach) is 'n nedersetting met 'n bevolking van sowat 1 900 in die gelyknamige kanton van die département Haut-Rhin in Frankryk. Neuf-Brisach lê naby die Rynoewer en die stad Colmar, teenoor die Duitse stad Breisach. Die dorp is deur die beroemde Franse vestingsargitek Sébastien Le Prestre de Vauban opgerig en het, danksy sy ligging in 'n vlakte, die ideale vorm van 'n versterkte stad uit die Barok-styltydperk. Dit is een van Vauban se meesterwerke. Neuf-Brisach is net een voorbeeld van versterkte dorpe en stede, wat onder die heerskappy van die Sonkoning Lodewyk XIV van Frankryk langs die grense aangelê is.
Neuf-Brisach is volgens die militêre Barok-boustyl in 'n roosterpatroon gebou, met 'n paradegrond in die sentrum van die dorp, wat daarnaas ook oor kwartiere vir soldate en offisiere, militêre geriewe, 'n kerk, huise vir die burgerlike bevolking en 'n vestingwal met mure, 'n reeks loopgrawe en torings beskik het.
Geskiedenis
Nadat die versterkte "Oud"-Breisach net soos Elsas in die 17de eeu by Frankryk ingelyf is, het dit as gevolg van die vredesluiting van Ryswyk in 1697 weer onder Oostenrykse heerskappy gekom. Frankryk het dus 'n nuwe versterking teen die Ryn benodig, en Lodewyk XIV gee aan Vauban die opdrag om in Neuf-Brisach 'n vesting teenoor die Oostenrykse Breisach op te rig.
Die vesting, wat in die tydperk tussen 1699 en 1703 opgerig is, het destyds as die grootste militêre versterking in die Barok-boustyl bekend gestaan. Die dorp se kerk is eers in 1736 bygevoeg, en die raadsaal in 1758, nadat 'n provisionele ouer gebou afgebreek is.
Die vesting van Neuf-Brisach weerstaan 'n Oostenrykse aanval in die jaar 1743. Die Duitsers beleër Neuf-Brisach, wat destyds sowat 5 500 soldate gehuisves het, tydens die Frans-Pruisiese Oorlog in 1870. Die dorp is uiteindelik ingeneem en verwoes. Ná sy heroprigting speel dit geen belangrike rol meer in die militêre geskiedenis nie. Alhoewel later 'n bres vir 'n spoorweglyn in die vestingwal geslaan is, belemmer die militêre geriewe die ekonomiese ontwikkeling van die dorp.
Neuf-Brisach is tans die hoofdorp van 'n kanton met sowat 15 000 inwoners, tog lê die sterkste ekonomiese groeipunte in ander dorpe soos Biesheim en Volgelsheim. Ná die ontbinding van die plaaslike garnisoen in 1992 het Neuf-Brisach 'n woonstad vir pendelaars geword, wat in die nabygeleë Colmar en in Breisgau werk. Neuf-Brisach en die Duitse Breisach teen die Ryn se regteroewer word sedert 1961 deur 'n brug met mekaar verbind.
Militêre argitektuur
Die dorp se plattegrond is volgens militêre en geometriese beginsels beplan. Elke punt van die vesting is deur tenminste een geskut bestryk, en die stervormige bolwerke, wat in ooreenkoms met hierdie militêe vereiste gebou is, het aan Neuf-Brisach die kenmerkende uitleg van 'n aghoek gegee. In elke hoek is 'n wagtoring opgerig.
Moderne vestings soos Neuf-Brisach is in teenstelling met die Middeleeuse kastele, wat meestal op ontoeganklike bergspitse ontstaan het, langs die invalsweë opgerig. Die vyandelike troepe se infanterie was in staat om 'n sekere afstand van die vesting te handhaaf - maar nie sy tros nie: 'n Swaar kanon het immers sowat twee ton geweeg. 'n Battery van tien 24-pond-kanonne het per dag koeëls met 'n totale gewig van twaalf ton en ses ton kruit afgeskiet. Hierdie swaar krygstuig kon net op rybare hoofpaaie vervoer word.
Besienswaardighede
Naas die versterkings en die historiese argitektuur van die dorp is daar 'n plaaslike museum in die Belfort-poort, wat aan die militêre argitek Vauban en die dorp se argitektuur gewy is.
Sahara
Die Sahara (Arabies: الصحراء الكبرى‎, aṣ-ṣaḥrāʾ al-kubrā, letterlik: "die grootste woestyn") is die wêreld se grootste warm woestyn, meer as 9 000 000 km², of omtrent dieselfde grootte as die Verenigde State. Die Sahara is geleë in Noord-Afrika en is 2,5 miljoen jaar oud. Die naam, Sahara, is 'n westerse uitspraak van die Arabiese woord vir woestyn.
Landskap, flora en fauna
Die idee dat die Sahara 'n reusagtige sandbak of 'n "see van sand" is, is verkeerd. Die eindelose kaal vlaktes, wat gemiddeld sowat 180 tot 360 m bo seespieël lê, toon 'n groot verskeidenheid deurdat dit uit gesteentes van verskillende omvang bestaan.
Die sandvlakte wat uit die fynste gesteente bestaan, maak net 20 % van die totale oppervlakte uit. Naas die sandvlakte of sandwoestyn (erg) kom talle rotsagtige dele voor.
Die netwerke van valleiagtige gebiede en droë rivierbeddings vorm die belangrikste reliëf-eienskappe. So 'n bedding (wadi) mond meestal in 'n soutwatermeer (sebkha) uit.